CELEX: 22008D0085
Language: sl
Date: 2008-07-04 00:00:00
Title: Sklep Skupnega odbora EGP št. 85/2008 z dne 4. julija 2008 o spremembi Priloge XIII (Promet) k Sporazumu EGP

23.10.2008   
            
            
               SL
            
            
               Uradni list Evropske unije
            
            
               L 280/20
            
         
      SKLEP SKUPNEGA ODBORA EGP
   št. 85/2008
   z dne 4. julija 2008
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 72/2008 z dne 6. junija 2008 (1).
            
         
               (2)
            
            
               Uredbo (ES) št. 1370/2007 Evropskega parlamenta in Sveta z dne 23. oktobra 2007 o javnih storitvah železniškega in cestnega potniškega prevoza ter o razveljavitvi uredb Sveta (EGS) št. 1191/69 in št. 1107/70 (2) je treba vključiti v Sporazum.
            
         
               (3)
            
            
               Uredba (ES) št. 1370/2007 razveljavlja Uredbo Sveta (EGS) št. 1107/70 (3), ki je vključena v Sporazum in jo je zato treba v okviru Sporazuma razveljaviti.
            
         
               (4)
            
            
               Uredba Sveta (EGS) št. 1191/69 (4), ki je vključena v Sporazum, je razveljavljena z Uredbo (ES) št. 1370/2007, vendar se njene določbe še uporabljajo za storitve tovornega prevoza v obdobju treh let po začetku veljavnosti Uredbe (ES) št. 1370/2007 –
            
         SKLENIL:
   Člen 1
   Priloga XIII k Sporazumu se spremeni:
   
               1.
            
            
               za točko 4 (Uredba Sveta (EGS) št. 1191/69) se vstavi naslednja točka:
               
                           „4a.
                        
                        
                           
                              32007 R 1370: Uredba (ES) št. 1370/2007 Evropskega parlamenta in Sveta z dne 23. oktobra 2007 o javnih storitvah železniškega in cestnega potniškega prevoza ter o razveljavitvi uredb Sveta (EGS) št. 1191/69 in št. 1107/70 (UL L 315, 3.12.2007, str. 1).“;
                        
                     
         
               2.
            
            
               v točki 4 (Uredba Sveta (EGS) št. 1191/69) se doda naslednje:
               „V tem sporazumu veljajo določbe Uredbe z naslednjo prilagoditvijo:
               V skladu s členom 10(1) Uredbe (ES) št. 1370/2007 je ta uredba razveljavljena. Vendar se njene določbe še naprej uporabljajo za storitve tovornega prevoza v obdobju treh let po začetku veljavnosti Uredbe (ES) št. 1370/2007.“;
            
         
               3.
            
            
               besedilo točke 11 (Uredba Sveta (EGS) št. 1107/70) se črta;
            
         
               4.
            
            
               besedilo „Člen 19 Uredbe (EGS) št. 1191/69“ v odstavku II sektorskih prilagoditev in besedilo točke 4 (Uredba Sveta (EGS) št. 1191/69) se črta z učinkom od 3. decembra 2012.
            
         Člen 2
   Besedilo Uredbe (ES) št. 1370/2007 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 5. julija 2008 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 4. julija 2008
      
         
            Za Skupni odbor EGP
         
         
            Predsednik
         
         Njegova presvetla visokost princ Nikolaus von LIECHTENSTEIN
         
      
   
   
      (1)  UL L 257, 25.9.2008, str. 36.
   
      (2)  UL L 315, 3.12.2007, str. 1.
   
      (3)  UL L 130, 15.6.1970, str. 1.
   
      (4)  UL L 156, 28.6.1969, str. 1.
   
      (5)  Navedene so ustavne zahteve.